Stephantasties stel treffer-enkelsnit en musiekvideo bekend! - My Matzikama | My Matzikama
Die musiekvideo van die enkelsnit is ook pas vrygestel en hoewel die aanslag baie simplisties is, komplementeer dit die liedjie goed omdat dit steeds ’n gevoel van opwinding skep. “Ons het ’n baie eenvoudige en minimalistiese konsep vir die video gebruik. Deur letterlik net met ’n paar ligte en eenvoudige effekte te speel, wou ons ’n gevoel skep rondom die liedjie en, sonder te veel tierlantyntjies, my aan die publiek bekend stel,” sê Stephantasties oor die video wat byFoghound Studios opgeneem is en deur Hencas van Huyssteen van Fuisteen Films en Ruan Kotze van The Reel Thing vervaardig is.
Kyk die video hier: https://www.youtube.com/watch?v=T0_-WVXC2_w
Sing is egter nie Stephantasties se enigste talent nie. Buiten vir die feit dat hy ’n knap klankingenieur is, is hy ook ’n kranige liedjieskrywer en vervaardiger wat verantwoordelik was vir verskeie van die liedjies op NRG se nuutste album, Roulette. Hy vervaardig ook deesdae musiek vir ander kunstenaars. Wanneer hy nie met klank doenig is nie, is hy ook akteur, seremoniemeester en televisieaanbieder (chatNOU op kykNET). Big Top Rock and 7 Wonders Hy is ook gedurende November en Desember betrokke by die musiekblyspel, Rock of Ages, by die Lyric Theatre by Gold Reef City.
Die musiekbedryf het hom geleer om homself nie met ander kunstenaars te vergelyk nie en dat sukses op die regte tyd sal kom. Daarom fokus hy op die geleenthede wat hy kry en die planne wat hy vir die toekoms het, wat ’n solo-album en ’n liedjie saam met MWAH! insluit. Hoewel hy nog nie te veel oor sy debuutalbum wil verklap, wat vir 2018 beplan word nie, sê hy dat dit ’n verskeidenheidsalbum gaan wees wat organiese en elektroniese klanke sal laat saamsmelt.
Stephantasties wil graag grense in die Afrikaanse musiekberyf verskuif deur ’n nuwe en unieke klank te skep. “Ek dink nie daar is op hierdie stadium iets soos DIS VERKEERD in die mark nie en ek wil graag iets anders doen, wat die publiek nog steeds kan geniet,” sê hy. Sy nuutste treffer versinnebeeld nie net hierdie doelwit nie, maar is ook ’n goeie aanduiding van wat luisteraars in die toekoms van hom kan verwag.
Vrolike vinkies vier een jaar
Die kleuterskool op Vredendal, Vrolike Vinkies, vier vanjaar hulle eerste bestaansjaar. Op Saterdag, 1 Julie, is daar ’n markdag...
Klawer Advieskantoor se gemeenskap-fondsinsamelingsprojekDoendinge in die Matzikama-streek